Arutelu:Binaarne tehe - Vikipeedia, vaba entsüklopeedia

# Arutelu:Binaarne tehe

### Allikas: Vikipeedia

Binaarne tehe ja kahekohaline tehe on sünonüümid. Minu meelest võiks eelistada omakeelset terminit (s.t. kahekohalist tehet). Niigi on matemaatikas võõrapäraseid termineid palju. --Valdis 10. jaanuar 2007, kell 08:32 (UTC)

Olen täiesti nõus.--Jaan Vajakas 11. jaanuar 2007, kell 11:52 (UTC)

  Mina jälle leian, et Vikipeedia ei pea olema niisugustes asjades teenäitaja, vaid lähtuma valdavast keelekasutusest. Iseasi, kui on olemas keelemeeste soovitused või terministandard. Andres 11. jaanuar 2007, kell 11:59 (UTC)

    Oleneb mida standardiks pidada. Mati Abeli ja Ülo Kaasiku Matemaatikasõnaraamatus (Tallinn, 2002) on tõesti termin binaarne operatsioon, mis ei ole muud kui ingliskeelse termini otsetõlge. Samas praktikas läheb seda terminit kõige rohkem vaja (abstraktse) algebra õpetamisel ja õppimisel ning vähemalt Tartu Ülikoolis, kus see õpe käib põhiliselt Mati Kilbi Algebra I (Tartu, 2005) järgi, kasutatakse enamasti kahekohalist tehet. --Valdis 11. jaanuar 2007, kell 12:31 (UTC)

      Kui Tartu algebraistid eelistavad terminit "kahekohaline tehe", siis mul ei ole midagi selle vastu, et see termin esikohale seada.

      Mis puutub sellesse, kas on tegemist otsetõlkega inglise keelest, siis samahästi võib see olla otsetõlge prantsuse või vene keelest. Samuti võib "kahekohaline tehe" olla otsetõlge näiteks vene või saksa keelest. Üldse on suurem osa matemaatikatermineid "otsetõlked" ühest või teisest keelest. Andres 11. jaanuar 2007, kell 13:27 (UTC)

Välja otsitud andmebaasist "http://et.wikipedia.org../../../b/i/n/Arutelu%7EBinaarne_tehe_9cac.html"

##### Views

- Artikkel
- Arutelu
- Viimane redaktsioon

##### Otsi